Rozsudok Súdneho dvora (desiata komora) z 13. novembra 2019 – Outsource Professional Services/EUIPO
(vec C‑528/18 P)(1)
„Odvolanie – Ochranná známka Európskej únie – Nariadenie (ES) č. 207/2009 – Absolútne dôvody neplatnosti – Článok 52 ods. 1 písm. b) – Nekonanie v dobrej viere pri podávaní prihlášky ochrannej známky“
1.      Odvolanie – Dôvody – Nesprávne posúdenie skutkového stavu a dôkazných prostriedkov – Neprípustnosť – Preskúmanie posúdenia skutkového stavu a dôkazov Súdnym dvorom – Vylúčenie okrem prípadov skreslenia
(článok 256 ZFEÚ; Štatút Súdneho dvora, článok 58 prvý odsek)
(pozri bod 47)
2.      Odvolanie – Dôvody – Nesprávne posúdenie skutkového stavu a dôkazných prostriedkov – Neprípustnosť – Preskúmanie posúdenia skutkového stavu a dôkazov Súdnym dvorom – Vylúčenie okrem prípadov skreslenia – Nevyhnutnosť skreslenia, ktoré musí zjavne vyplývať z dokumentov v spise
(článok 256 ZFEÚ; Štatút Súdneho dvora, článok 58 prvý odsek)
(pozri bod 48)
3.      Ochranná známka Európskej únie – Vzdanie sa, zrušenie a neplatnosť – Absolútne dôvody neplatnosti – Prihlasovateľ nekonajúci v dobrej viere pri podávaní prihlášky ochrannej známky – Kritériá posúdenia – Nevyhnutnosť preukázať existenciu pravdepodobnosti zámeny medzi kolidujúcimi ochrannými známkami – Vylúčenie
[nariadenie Rady č. 207/2009, článok 52 ods. 1 písm. b)]
(pozri body 61, 62)
4.      Ochranná známka Európskej únie – Vzdanie sa, zrušenie a neplatnosť – Absolútne dôvody neplatnosti – Prihlasovateľ nekonajúci v dobrej viere pri podávaní prihlášky ochrannej známky – Kritériá posúdenia – Zohľadnenie všetkých relevantných faktorov existujúcich v okamihu podania prihlášky – Úmysel prihlasovateľa
[nariadenie Rady č. 207/2009, článok 52 ods. 1 písm. b)]
(pozri bod 63)
Výrok
1.
Odvolanie sa zamieta.
2.
Outsource Professional Services Ltd znáša okrem svojich vlastných trov konania aj trovy, ktoré vznikli spoločnosti Flatworld Solutions Pvt. Ltd v súvislosti s odvolacím konaním.
3.
Úrad Európskej únie pre duševné vlastníctvo (EUIPO) znáša trovy konania, ktoré mu vznikli v súvislosti s odvolacím konaním.
1 Ú. v. EÚ C 445, 10.12.2018.